als_Latn dik_Latn sag_Latn
Kryeministri Berisha raporton sot në komisionin hetimor për Grushtin e Shtetit
Kryeministri Sali Berisha do të jetë sot në mesditë i pranishëm në Komisionin hetimor Parlamentar në një seancë informimi mbi ngjarjet e 21 janarit, kur gjatë demonstratës së dhunshme të organizuar nga opozita, humbën jetën 3 persona dhe u plagosën dhjetëra të tjerë, mes të cilëve, edhe policë. Komisioni hetimor “Për hetimin e veprimtarisë së institucioneve shtetërore për zbulimin, identifikimin, përballimin, neutralizimin, pengimin dhe ndëshkimin e veprimit të organizuar kriminal për dhunimin e institucioneve dhe përmbysjen e rendit kushtetues në datën 21 janar 2011” i mbledhur të shtunën pasdite, vendosi gjithashtu, marrjen e komunikimeve elektronike, si dhe skedarët përkatës për zyrtarë dhe funksionarë publikë të institucioneve të larta shtetërore.
Pse Edi Rama ka frikë nga transparenca e demonstratës së 21 Janarit?/Edi Rama s’iu përmbajt dot frikës nga transparenca e tabulateve. Aq më tepër kur kërkesa e Komisionit Hetimor, është e përpiktë dhe në përputhje me ligjin, ai doli personalisht në një konferencë për shtyp ku dënoi vendimin e Komisionit për hetimin e tabulateve telefonike për 30 zyrtarë të lartë shtetërorë, në kuadër të zbardhjes së ngjarjes së 21 Janarit, apo tentativës për “grusht shteti”. Të gjithë një zë dhe me fytyra të tmerruara nga Presidenca, Prokuroria, SHISH dhe deri te selia e Partisë Socialiste, për dy ditë me radhë ndalën frymën, në pritje të një vendimi të dytë të Komisionit që do të shfuqizonte të parin. Por, nga paniku dhe tmerri i pazakontë, zyrtarët e Institucioneve të Shtetit që s’bashkëpunojnë me Shtetin, jo vetëm që s’e kuptuan vendimin e Komisionit, por shkuan edhe më tej, duke e selektuar atë si në shkelje me kushtetutën, pavarësisht se Komisioni Hetimor e bazon kërkesën në nenin 4 dhe 15 të ligjit për organizmin dhe funksionim e komisioneve hetimore. Bazohet në nenin 191 të Kodit të Procedurës Penale që i jep të drejtën Komisionit hetimor për të eksploruar provat sipas procedurës penale dhe është e bazuar në ligjin për komunikimet elektronike, konkretisht në nenin 101. por sigurisht që këshilltari i supozuar si krahu i djathtë i Edi Ramës, Spartak Ngjela, siç duket s’thith më ujë nga trutë, ose nga frika u vërsul të koleksiononte antiligjore zbardhjen e skedarëve. Ajo që mbetet të zbardhet nga e gjithë kjo, është se, pse ka frikë Edi Rama nga transparenca e 21 Janarit… Një lider i pastër dhe i zhveshur nga përgjegjësitë kurrsesi s’mund të tentojë të hedhë në erë vullnetin e parlamentit për zbardhjen e të vërtetës. Sigurisht, tashmë është ngritur një strukturë nga Parlamenti që do të merret posaçërisht me hetimin e “grushtit të shtetit”, dhe Edi Rama është në krye të listës së funksionarëve që do të kalojë përmes filtrave të hetimit.
als_Latn als_Latn als_Latn